31998R0954
L 133/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 954/98 НА КОМИСИЯТА
от 6 май 1998 година
за допълнение на приложението към Регламент (ЕО) № 2301/97 относно вписването на определени наименования в „Регистър на сертификатите за специфичен характер“, предвиден в Регламент (ЕИО) № 2082/92 на Съвета относно сертификатите за специфичен характер на селскостопанските и хранителните продукти
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ
като взе предвид Договора за създаване на Европейската общност,
като взе предвид Регламент (ЕИО) № 2082/92 на Съвета от 14 юли 1992 г. относно сертификатите за специфичен характер на селскостопанските и хранителните продукти (1) и по-специално член 9, параграф 1 от него,
като има предвид, че съгласно член 7 от Регламент (ЕИО) № 2082/92 държавите-членки са предали на Комисията заявления за регистрация на наименования като сертификати за специфичен характер;
като има предвид, че регистрираните наименования може да се използват с печат върху тях: „гарантиран традиционен специалитет“, което отбелязване е запазено само за тях;
като има предвид, че съгласно член 7 от посочения регламент в Комисията е предадена декларация за противопоставяне след публикуване в Официален вестник на Европейските общности (2) на наименованията, които присъстват в приложението към настоящия регламент, но същата впоследствие е била оттеглена;
като има предвид, че тези наименования съответно следва да бъдат вписани в „Регистър на сертификатите за специфичен характер“ и следователно да бъдат защитени на общностно равнище като гарантиран традиционен специалитет;
като има предвид, че приложението към настоящия регламент допълва приложението към Регламент (ЕО) № 2301/97 на Комисията (3),
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2301/97 се допълва с наименованията, които фигурират в приложението към настоящия регламент и те се вписват в „Регистър на сертификатите за специфичен характер“ съгласно член 9, параграф 1 от Регламент (ЕИО) № 2082/92.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави- членки.
Съставено в Брюксел на 6 май 1998 година